19. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΓΡ ΑΜΜΑΤΙΣΜΟΥ ΕΣΩΤΕΡΙΚΩΝ ΚΑΙ ΔΗΜΟΣΙΩΝ  ΕΡΓΩΝ Αριθ. Γ4/0/1/244/Φ.55 της 9/15 Νοεμ.  1974 (ΦΕΚ Β΄ 1155) Περί καθορισμού των έργων ενίων λιμένων ως γενικωτέρας σημασίας. Έχοντες υπ’ όψει: 1.Τας διατάξεις της παρ. 2 περιπτ. δ΄ του άρθρ. 1 του Νόμ. 3200/1955 «περί διοικητικής αποκεντρώσεως», διατηρηθείσας εν ισχύϊ δια της παρ. 3 του άρθρ. 1 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως» 2.Τας υπ’ αριθ. Γ . 8404/1971 και Γ4/8/47/Φ53/1973 ημετέρας αποφάσεις. 3.Το γεγονός ότι οι λιμένες Πειραιώς, Θεσσαλονίκης, Ηρακλείου, Πατρών, Βόλου, Ρόδου, Αλεξανδρουπόλεως, Καβάλας, Κερκύρας, Ηγουμενίτσης, Τήνου και Σούδας, τόσον από απόψεως εξυπηρετουμένης ενδοχώρας και τουριστικού ενδιαφέροντος όσον και προοπτικής εξελίξεως αυτών, αποτελούν καίρια σημεία του κρατικού οργανισμού εντός του πλέγματος των θαλασσίων συγκοινωνιών της χώρας. 4.Το γεγονός ότι, κατά την εφαρμογήν εις τα έργα των λιμένων τούτων των νέων περί εκτελέσεως των Δημοσίων Έργων διατάξεων του Ν.Δ. 1266/1972 και των εις εκτέλεσιν τούτου εκδοθέντων υπ’ αριθ. 56/73 και 105/74 Π.Δ/των, διεπιστώθη η ανάγκη λήψεως μέτρων δια την απλούστευσιν των σχετικών διαδικασιών και εκρίθη σκόπιμον όπως, δια την ταχυτέραν αντιμετώπισιν αμέσων αναγκών ιδία εις εργασίας συντηρήσεως, αποκαταστάσεως ζημιών, χερσαίων εγκαταστάσεων και βελτιώσεως των συνθηκών εκμεταλλεύσεως, τα αντίστοιχα έργα, προϋπολογιζομένης δαπάνης μέχρι 3.000.000 δραχμών, μη εξαιρώνται των νομαρχιακού επιπέδου αρμοδιοτήτων, καθόσον τα έργα ταύτα, λόγω της φύσεως και του μικρού των αντικειμένου, δεν δύνανται να επηρεάσουν την γενικήν μορφήν και την λειτουργίαν του λιμένος, αποφασίζομεν: 1.Καθορίζομεν ως γενικωτέρας σημασίας τας μελέτας και τα έργα τα αφορώντα εις τους λιμένας Πειραιώς, Θεσσαλονίκης, Ηρακλείου, Πατρών, Βόλου, Ρόδου, Αλεξανδρουπόλεως, Καβάλας, Κερκύρας, Ηγουμενίτσης, Τήνου και Σούδας, ων η Προϋπολογιζομένη δαπάνη είναι μείζων των 3.000.000 δραχμών. 2.Από της ενάρξεως ισχύος της παρούσης καταργούνται αι υπ’ αριθ. Γ. 8404/1971 και Γ4/8/ 47/Φ53/1973 ημέτεραι αποφάσεις. Η παρούσα δημοσιευθήτω δια της Εφημερίδος της Κυβερνήσεως. 